Шаркыратма
Шаркыратма – дарыянын нугу чулу тектерди кесип өткөн жеринде бийик кашатты пайда кылып, суусу тике ылдый агып түшкөн жер. Эгерде кашат тик эмес, айдөшүрөөк болсо шарлар же босоголор пайда болот.

Кээде дарыя суусу бир нече тепкичтен түшүп, шаркыратмалардын каскадын түзөт (мисалы: Ысык-Көлдөгү Барскон шаркыратмасы).

Дүйнөдөгү эң бийик шаркыратма Венесуэладагы (Түш. Америка) Чурун дарыясындагы–Анхель шаркыратмасы (бийиктиги 1054 м), КМШдагы эң бийик шаркыратма–Түштүк Кыргызстандагы Арстанбап шаркыратмасы (200 м). Кыргызстанда ошондой эле Кегети, Барскон, Көгүчкөнсугат, Ысык-Ата ж.б. шаркыратмалар бар.

Колдонулган адабияттар 
 Мамлекеттик тил жана энциклопедия борбору. Кыргызстандын географиясы  ISBN 9967-14-006-2